钦定古今图书集成/理学汇编/学行典/第125卷 > 荀子 > 《礼论篇》
## 钦定古今图书集成/理学汇编/学行典/第125卷 > 荀子 > 《礼论篇》

“礼有三本：天地者，生之本也；先祖者，类之本也；君师
者，治之本也。无天地恶生？无先祖恶出？无君师恶治？
三者偏亡焉，无安人。”故礼，上事天，下事地，尊先祖而
隆君师，是礼之三本也大飨尚元尊，俎生鱼，先大羹，贵食饮之本也。飨尚元
尊而用酒醴，先黍稷而饭稻粱，祭斋太羹而饱庶羞，
贵本而亲用也。贵本之谓文，亲用之谓“理”，两者合而
成文，以归大一，夫是之谓《大隆》。